CELEX: 62021CN0753
Language: mt
Date: 2021-12-08 00:00:00
Title: Kawża C-753/21: Talba għal deċiżjoni preliminari mressqa mill-Cour de cassation (Franza) fit-8 ta’ Diċembru 2021 – Instrubel NV vs Montana Management Inc., BNP Paribas Securities Services

28.2.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 95/18
            
         
      Talba għal deċiżjoni preliminari mressqa mill-Cour de cassation (Franza) fit-8 ta’ Diċembru 2021 – Instrubel NV vs Montana Management Inc., BNP Paribas Securities Services
      (Kawża C-753/21)
      (2022/C 95/22)
      Lingwa tal-kawża: il-Franċiż
      
         Qorti tar-rinviju
      
      Cour de cassation
      
         Partijiet fil-kawża prinċipali
      
      
         Rikorrent: Instrubel NV
      
         Konvenuti: Montana Management Inc., BNP Paribas Securities Services
      
         Domandi preliminari
      
      
                  1)
               
               
                  L-Artikolu 4(2), (3) u (4), u l-Artikolu 6 tar-Regolament tal-Kunsill (KE) Nru 1210/2003 tas-7 ta’ Lulju 2003 dwar ċerti ristrizzjonijiet speċifiċi fuq relazzjonijiet ekonomiċi u finanzjarji mal-Iraq u li jirrevoka r-Regolament (KE) Nru 2465/96 (1) kif emendat, għandhom jiġu interpretati fis-sens li:
                  
                              —
                           
                           
                              il-fondi u r-riżorsi ekonomiċi ffriżati jibqgħu, sakemm tittieħed id-deċiżjoni ta’ trasferiment lill-mekkaniżmi suċċessivi tal-Fond għall-Iżvilupp tal-Iraq, il-proprjetà tal-persuni fiżiċi u ġuridiċi, korpi u entitajiet assoċjati mar-reġim tal-ex-President Saddam Hussein, milquta mill-iffriżar tal-fondi u tar-riżorsi ekonomiċi?
                           
                        
                              —
                           
                           
                              jew dawn il-fondi ffriżati huma l-proprjetà tal-mekkaniżmi suċċessivi għall-Fond għall-Iżvilupp tal-Iraq sa mid-dħul fis-seħħ tar-Regolament li fl-Annessi III u IV jinnomina lill-persuni fiżiċi u ġuridiċi, korpi u entitajiet assoċjati mar-reġim tal-ex-President Saddam Hussein, milquta mill-iffriżar tal-fondi u tar-riżorsi ekonomiċi?
                           
                        
            
                  2)
               
               
                  Fil-każ li r-risposta għall-ewwel domanda tkun li l-fondi u riżorsi ekonomiċi ffriżati huma l-proprjetà tal-mekkaniżmi suċċessivi tal-Fond għall-Iżvilupp tal-Iraq, l-Artikolu 4(2), (3) u (4), u l-Artikolu 6 tar-Regolament Nru 1210/2003 kif emendat għandhom jiġu interpretati fis-sens li jipprekludu li tapplika fuq assi ffriżati, mingħajr awtorizzazzjoni minn qabel mill-awtorità nazzjonali kompetenti, miżura nieqsa minn effett attributtiv, bħal garanzija ġudizzjarja jew sekwestru kawtelatorju, previsti mill-Kodiċi tal-Proċedura Eżekuttiva Ċivili Franċiż? Jew dawn id-dispożizzjonijiet għandhom jiġu interpretati fis-sens li ma jeħtiġux l-awtorizzazzjoni ta’ din l-awtorità nazzjonali ħlief fil-mument tal-ħelsien tal-fondi ffriżati?
               
            
         (1)  (ĠU Edizzjoni Speċjali bil-Malti, Kapitolu 10, Vol. 3, p. 260)